CELEX: 62011TN0527
Language: da
Date: 2011-10-07 00:00:00
Title: Sag T-527/11: Sag anlagt den 7. oktober 2011 — Luxembourg Patent Co. mod KHIM — DETEC (FIREDETEC)

17.12.2011   
            
            
               DA
            
            
               Den Europæiske Unions Tidende
            
            
               C 370/25
            
         Sag anlagt den 7. oktober 2011 — Luxembourg Patent Co. mod KHIM — DETEC (FIREDETEC)
   (Sag T-527/11)
   2011/C 370/43
   Stævningen er affattet på engelsk
   
      Parter
   
   
      Sagsøger: Luxembourg Patent Co. SA (Lintgen, Luxembourg) (ved advokat K. Manhaeve)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Sistemas de Seguridad, Detección y Extinción de Incendios, SL (DETEC) (Madrid, Spanien)
   
      Sagsøgerens påstande
   
   
               —
            
            
               Afgørelse truffet den 26. juli 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 736/2010-4) annulleres for så vidt som indsigerens indsigelse mod sagsøgerens varemærkeansøgning for »ildslukningsapparater; ildslukningsapparater til automatisk og uafhængig opdagelse og slukning af ild« i klasse 9 og »udvikling af ildslukkere og ildslukningsapparater« i klasse 42 blev taget til følge.
            
         
               —
            
            
               Harmoniseringskontoret og i givet fald Sistemas de Seguridad, Detección y Extinción de Incendios, SL (DETEC) tilpligtes solidarisk at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Luxembourg Patent Co. SA
   
      Det omhandlede EF-varemærke: Ordmærket »FIREDETEC« for varer i klasse 1, 9, 17 og 42 — varemærkeregistrering nr. 4904389
   
      Indehaver af det i indsigelsessagen påberåbte varemærke eller tegn: Sistemas de Seguridad, Detección y Extinción de Incendios, SL (DETEC)
   
      Det påberåbte varemærke eller tegn: Den spanske varemærkeregistrering nr. 1759982 af figurmærket »DETEC« for varer i klasse 9; den spanske varemærkeregistrering nr. 1759983 af figurmærket »DETEC« for tjenesteydelser i klasse 37; EF-varemærkeregistrering nr. 3813219 af figurmærket »DETEC Sistemas de Seguridad, Detección y Extinción de Incendios, SL« for varer og tjenesteydelser i klasse 9, 37 og 45
   
      Indsigelsesafdelingens afgørelse: Delvist medhold i indsigelsen
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret fejlvurderede risikoen for forveksling mellem det ansøgte varemærke og det varemærke, indsigelsen var støttet på.